ईश्वरपुर नगरपालिका
ईश्वरपुर नगरपालिका नेपालको मध्यमाञ्चल विकास क्षेत्र अन्तर्गत जनकपुर अञ्चलमा पर्ने सर्लाही जिल्लामा अवस्थित एक नगरपालिका हो । ईश्वरपुर बजार रहेको ठाँउलाई नगरपालिकाको केन्द्र बनाइएको छ । यो नगरपालिका २०६८ साउन १ देखि लागू हुने गरी बनाइएको हो तर कार्यन्वयनमा हाल २०७१ जेष्ठ ४ देखि आएको हो । यसलाई नगरपालिका घोषणा गर्दा ईश्वरपुर, भक्तिपुर र बेला गाउँ विकास समितिहरू समावेश गरिएका हुन् । आर्थिक वर्ष २०६८/६९को बजेटमार्फत् मुलुकमा ४१ नयाँ नगरपालिका थपिंदा ईश्वरपुर पनि नगरपालिका बनेको हो । ईश्वरपुर नगरपालिकामा ७,६२५ घरधुरि छन । महानगरपालिका, उपमहानगरपालिका र नगरपालिका गरी अब मुलुकमा कूल १३० भएका छन् भने गाविसको संख्या ३ हजार ९ सय १५बाट घटेर ३ हजार ६ सय ३३ भएका छन ।

जनसङ्ख्या
ईश्वरपुर, भक्तिपुर र बेला गाविसहरूलाई मिलाएर ईश्वरपुर नगरपालिका बनाइएको हो । त्यसैले बि.स.२०६८ को जनगणना अनुसार यी ठाउँहरूको जनसङ्ख्यालाई जोडेर ईश्वरपुर नगरपालिकाको जनसङ्ख्या ४०,५११ रहेको छ  ।

सन्दर्भ सामग्रीहरू

बाह्य कडीहरू
जिल्ला विकास समिति, सर्लाही

यो पनि हेर्नुहोस्

नेपालका नगरपालिकाहरू
सर्लाही जिल्लाका ठाउँहरू
नेपालका सहरहरू
२०७१ वैशाख २५ मा घोषित नगरपालिकाहरू
नेपालका प्रमुख स्थानहरू